Täna vahetavad märki 2 väge. Jupiter sisenes Kaladesse kell 4:11 ja Veenuse märgivahetuseni on veidi aega. Veenus siseneb Veevalajasse 16:36. Olemasolu ilmneb läbi 12 tahuka, mille mõju on uuritud ja sellele on antud  erinevaid nimesid. Ühed nimed on sodiaagimärkide nimed, mis kattuvad taevas olevate tähtkujudega. Võib mõelda, et kas ruum milles elame ja oma teadvust arendame haarab enda alla ka need kauged tähed või lõpeb see minaruum ära mõni meeter füüsilisest kehast kaugemal ? On üsnagi võimalik, et ärgates siin ja tajudes endana seda füüsilist keha, nihutab teadvus oma minatunnet lõpututesse kaugustesse ja sellega suurendades ruumi, kus elatakse. Astroloogia annab ka vihjeid, et minaruumi avardumine on teadvuse  arenguloosse sissekirjutatud ja just Jupiter on üks selline avardaja. Võimalused, mis olid küll teoreetiliselt olemas, muutuvad selle väe toimel tunnetatavaks ja nn. käega katsutavaks. Jupiter on "jõulumees", kes on teinud pika ringi, et samasse kohta tagasi jõuda. Ta on selle 12 tahuka Valitseja. Kes jälgib, et igaüks oma parimad võimalused ärakasutaks. Tema kohalolekut oma elus tajutakse Suure Õnnena ja loomulikult kirjutakse see iseenda heade ja suurepäraste omaduste arvele. Ja nende külluseaegade järgi  hinnatakse neid aegu, kus Suur Õnne on läinud ka teisi Õnnistama ja tundub , et oleks nagu ennast mahajätnud.  Veenuse läbi õpime Armastust. Alustades kiindumusest kõigesse mida tahaks endale ja enda läheduses hoida kuni selleni, et kõik mis on Ilus ja Elus võib lihtsalt olla seal kus tema on. Planeetide märgivahetused tähistavad olemasolus uue õppetunni saabumist. Nii et nii Veenus kui Jupiter muudavad täna oma vahenatavat energiat ja sellega annavad kõigile teistlaadse võimaluse.  Kas seda  märgatakse sõltub igast inimesest endast. On üsna võimalik, et oma elus toimuv ja oma tahtmise ja soovide läbiviimine on nii olulised, et Elu pakutavaid võimalusi ei märka enne, kui need juba möödas on. Ja siis märgatakse muutusi siis kui jõud vahetab maja. Kui aga on tulnud teadvustamine, et teadvusel on siin mingi ülesanne, mis haarab enamat kui igapäevaelu, sellele peaks jõudude märgivahetused olema tunnetatavad ja nähtavad.